Australia

Australia sijaitsee Oseaniassa.

Matkailuneuvonta

 * Australia - Matkaopas

Osavaltiot

 * Tasmania - Matkaopas
 * Uusi Etelä-Wales (New South Wales, NSW)
 * Queensland (QLD)
 * Etelä-Australia (Southern Australia, SA)
 * Victoria (VIC)
 * Länsi-Australia (Western Australia, WA)

Territoriot

 * Pohjoisterritoria (Northern Territory, NT)
 * Australian Capital Territory (ACT)

Kaupungit

 * Melbourne - Matkaopas
 * Sydney - Matkaopas
 * Adelaide
 * Brisbane
 * Canberra — pääkaupunki
 * Darwin
 * Hobart
 * Perth — läntisin kaupunki

Muut kohteet

 * Mount Kosciuszko
 * Uluru (engl. Ayers Rock)
 * Iso valliriutta (engl. Great Barrier Reef)

Tule
Kaikki paitsi Uusi-Seelantilaiset tarvitsevat viisumin Australiaan. Suomalaiset ja muut EU-maiden kansalaiset voivat kuitenkin käyttää eVisitor-viisumia, jonka voi anoa netistä ilmaiseksi ja joka myönnetään yleensä alle päivässä.

Lentokoneella
Helsingistä ei ole suoria lentoja Australiaan. Yhdellä välilaskulla selviää lentämällä Finnairilla Hong Kongiin tai Bangkokiin ja jatkamalla esim. Qantasilla, mutta perinteinen (ja halvin) "kengurureitti" menee Lontoon ja Singaporen kautta.

Laivalla
Marras-helmikuu on risteily-kausi, jolloin maahan saapuu noin 10 risteilyalusta. Voit saapua maahan laivalla ja lentää takaisin.

Holland America Line, Princess Cruises ja Royal Caribbean tarjoavat risteilyjä valtameren yli Amerikkaan.

Liiku
Australia on todella iso maa. Karttaa katsomalla voisi erehtyä luulemaan, että vaikkapa Sydney ja Melbourne ovat toistensa naapureita, mutta etäisyyttä on lähes 900 km &mdash; yhtä paljon kuin Helsingistä Sodankylään! Matkaa Australian halki Perthista Sydneyhin on jo lähes 4000 km ja lentokin kestää viisi tuntia.

Lentokoneella
Ainoa järkevä tapa liikkua nopeasti paikasta toiseen on siis lentäen. Qantas/Jetstarin merkittävin kilpailija on Virgin Blue, mutta halpayhtiö Tiger Airways  tarjoaa joillain reiteillä ryanairmaisia hintoja (ja palvelua).

Junalla
Junaverkko on melko harva, hidas ja kallis. Great Southern Railwayn Indian Pacific Sydneystä Perthiin (maailman pisin junarata Trans-Siperian jälkeen!) kestää neljä päivää, kun taas The Ghan reitillä Adelaide-Alice Springs-Darwin vaatii kaksi yötä. Sydney-Melbourne tai Sydney-Brisbane sujuu yhdessä yössä.

Puhu
Australiassa puhutaan englantia.

Osta
Australian valuutta on Australian dollari ($). Dollarin kurssi vaihtelee melko rajustikin, mutta tammikuussa 2010 A$1 on noin 0,60&euro;. Setelit &mdash; kaikki värikkäitä ja muovisia &mdash; ovat 5, 10, 20, 50 ja 100 dollaria, kun taas muhkean kokoiset ja painoiset kolikot ovat 5, 10, 20, 50, $1 ja $2.

Rahanvaihtajia on melko harvassa ja vaihtokurssit heikonpuoleisia, joten rahan nostaminen automaatista on usein paras vaihtoehto. Jos käteistä pitää saada vaihdettua, parhaat kurssit saa usein kasinosta, joka löytyy kaikista isoista kaupungeista. Luottokortit (Visa/Master) kelpaavat lähes kaikkialla, tosin erityisesti Amexista veloitetaan usein 3% lisämaksu.

Hintataso
Australian hintataso on melko sama kuin Euroopassa. Perusateriasta saa yleensä maksaa ainakin $10, punkka hostellissa on $20 pintaan ja hotellit alkaen $100/yö.

Juo
Australian kansallisjuoma on olut, joka osavaltiolla on omat paikallissuosikkinsa, eikä Fostersia pahemmin näy. Oluen hinta peruskuppilassa on $5 pintaan, puolet tuosta kaupassa. Sanasto vaihtelee villisti paikasta toiseen, mutta useimmissa paikoissa pot on pieni olut (285 mL), schooner on isompi olut (425 mL) ja pint on tuttu brittimitta (570 mL).

Australian viinit ovat ansaitusti niittäneet mainetta viime vuosina ja viinitiloja on yli 2000. Tuotannon keskuksia ovat mm. Barossa Valley Adelaiden lähellä, Yarra Valley Melbournen lähellä, ja Margaret River Perthin liepeillä. Punaviiniä, valkoviiniä, jälkiruokaviinejä ja kuohuviinejä on kaikkia laaja valikoima kaikissa hintaluokissa, ja $10:llä saa jo varsin juomakelpoista tavaraa.

Trooppinen Queensland tunnetaan parhaiten sokeriruo'osta tislatusta Bundabergin rommista.

Työskentele
Australiassa työskentelemiseen suomalainen tarvitsee viisumin. Ilman viisumia maahan ei pääse.

Pysy turvassa
Yleinen hätänumero Australiassa on 000.

Pysy terveenä
Suomen ja Australian välillä on vastavuoroinen terveydenhuoltosopimus, joka mahdollistaa äkillisen sairaalahoidon ja ensiavun.

Ota yhteyttä
Suomen suurlähetystö sijaitsee Canberrassa ja konsulaatti Sydneyssa.

Suomen suurlähetystö, Canberra 12 Darwin Avenue Yarralumla, ACT 2600 puhelinnumero +61 (0)2 6273 3800 sähköposti: sanomat.can@formin.fi verkkosivut: www.finland.org.au

Suomen konsulaatti, Sydney 537 New South Head Road Double Bay, NSW 2028 puhelinnumero +61 (0)2 9327 7904

sähköposti: sanomat.syd@formin.fi

Sydneyssä oleva Suomen konsulaatti avustaa tarvittaessa suomalaisia matkailijoita, asiakaspalveluaika: ma - pe 9.00 - 12.30.

Australien Australia Aŭstralio Australia Australie ऑस्ट्रेलिया Ausztrália Australia オーストラリア Australië Austrália Australia Австралия Australien wts:Category:Australia

Australia